



**ITF Taekwon-Do**



**Mørkvedhallen - 18. OKTOBER 2014**

Regi: Norges Kampsport Forbund ved NTN seksjonen

Teknisk arrangør: Salten Taekwon-Do Klubb

[](http://www.kampsport.no/portal/page/portal/main)

**Velkommen til NNM i Bodø!!!**

NNM i Bodø er et åpent stevne for alle som trener ITF Taekwon-Do og er medlem i Norges Kampsport Forbund.

Mesterskapet avholdes **lørdag den 18. oktober** i Mørkvedhallen.

Registrering og innveiing skjer på splitter nye Scandic Havet Hotell, som også er reservert til stevnet for dommere og utøvere. Nærmere info om bestilling av rom følger i invitasjonen.

**Viktige datoer som må overholdes:**

**Påmeldingsfrist: 21. september** (Sendes samlet til [saltentaekwondo@gmail.com](mailto:saltentaekwondo@gmail.com))

**Hotell må bestilles før: 27. september** (Bestilles direkte mot hotellet av den enkelte)

**Viktig e-post for påmelding:** [saltentaekwondo@gmail.com](mailto:saltentaekwondo@gmail.com)

**Kontaktperson:** Trond Nordland, [trond@nordlandikt.no](mailto:trond@nordlandikt.no), 415 63736.

Øvrig informasjon finner du videre i invitasjonen - samt på vår nettside

[www.saltentkd.net](http://www.saltentkd.net).

**Vi ser frem til nok et minneverdig mesterskap i nord!**

**PÅMELDING**

Påmelding og innbetaling skal skje samlet fra hver klubb og gjøres ved å sende inn vedlagt påmeldingsskjema til [saltentaekwondo@gmail.com](mailto:saltentaekwondo@gmail.com).

Skjemaet kan kun sendes elektronisk pr e-post, ikke ved ordinær post, muntlig, etc.

Påmelding skjer via klubbens ansvarlige, og videresendes til vår klubb innen fristen. Det er ikke anledning til å melde seg på direkte eller etter at fristen er gått ut. Trekningslister vil legges ut før oppstart av NNM på våre nettsider.

Skjema er vedlagt invitasjonen, og kan også lastes ned via våre nettsider. Sørg for å sjekke at påmeldingen er korrekt, noe som er lagt til klubbenes og den enkeltes ansvar.

**NB!**

Feil i påmelding som ikke er rettet innen påmeldingsfristen eller at påmelding ikke er mottatt før fristen går ut kan medføre diskvalifikasjon. Manglende betaling før stevnet starter, vil medføre til at utøveren ikke får delta.

|  |  |
| --- | --- |
| Deltageravgift pr deltaker | 250,- |
| Deltageravgift pr deltaker i knusing | 200,- |
| Klubbavgift | 1000,- |
| NNM-bankett | 400,- |
| Sportsbuffet fredag kveld 17. oktober | 200,- |

**BETALING**

Klubbene faktureres for klubbavgift og deltakeravgift **i forkant** av mesterskapet, basert på den påmeldingen som er sendt inn, og forfaller til betaling før NNM.

Oppgi riktig fakturaadresse og kontaktperson/referanse ved påmelding.

***ALDERSGRENSE OG MINSTE BELTEGRAD***

|  |  |
| --- | --- |
| Minimum alder | Født 2001 eller tidligere (fyller 13 i 2014).  Utøvere kan kun representere en klubb.  Sammenslåing av klasser kan gjennomføres i henhold til vanlig praksis.  Knusing er kun for Senior (18+) som har sort belte. |
| Minimum beltegrad | Mønster: Gult belte (8. gup)  Sparring: Grønt belte (6. gup) |

***KLASSER***

|  |  |
| --- | --- |
| Mønster | Yngre junior 12-13 år  Junior 14-15 år  Eldre junior 16-17 år  Senior 18 + år |
| Sparring | Yngre junior 12-13 år  Junior 14-15 år  Eldre junior 16-17 år  Senior 18+ år |
| Knusing | Senior 18+ år (sort belte) |
| Spesialteknikk | Senior 18+ år (sort belte) |
|  | Det inndeles etter grad ved øvelsene og etter vekt i sparringen. I tillegg inndeles etter høyde for yngre junior i sparring. Dette gjøres når klassen starter. |
|  | Klubbene har ansvar for at alle klubbens deltagere er meldt inn i NKF og at de har gyldig forsikring.  Uten gyldig skadeforsikring og innbetalt startkontingent får ikke utøverne delta. |
|  | Arrangøren forbeholder seg retten til å slå sammen klasser ved behov. |

***DELTAKENDE JUNIORER***

Alle juniorer som skal delta i NNM, må ha en ansvarlig reiseleder fra sin klubb. Juniorer uten dette i orden vil ikke kunne delta i NNM.

**REGLEMENT**

<http://www.kampsport.no/portal/pls/portal/docs/1/4242057.PDF>

Antidoping Norge kan foreta prøver av utøvere i forkant av og under mesterskapet.

Vær særlig oppmerksom på legemidler og kosttilskudd.

Mer informasjon på [www.antidoping.no](http://www.antidoping.no/)

**INNKVARTERING**

***HOTELL***

Vi har reservert plass på Scandic Havet Hotell som årets NNM hotell. Det er reservert rom fra fredag 17. til søndag 19. oktober, og videre booking skjer på disse reservasjonene.

Rommene vil bli holdt av til **lørdag 27. september**. Etter denne dato kan ikke hotellet garantere for ledige rom.

**Priser**

|  |  |
| --- | --- |
| Dobbeltrom inkl. «Bodøs beste frokost» pr. pers/døgn | 1045,- |
| Trippelrom inkl. «Bodøs beste frokost» pr. døgn | 1320,- |

Bookingreferansen: «Taekwon-Do NNM»

Bestilling og betaling gjøres direkte med hotellet av den enkelte deltaker til:

**Scandic Havet Hotell**

Tollbugaten 5

8006 BODØ

Telefon: 75 50 38 00

E-post: havet@scandichotels.com

Web: <http://www.scandichotels.no/Hotels/Norge/Bodo/Havet>

Scandic Havet Hotell er Bodøs nyeste hotell, og ligger sentralt i Bodø. Det er kort vei fra vårt hotell til både Bodø Lufthavn og jernbanestasjonen.

«*Scandic Havet Hotel ligger på kaikanten i Bodø sentrum og åpner i juli 2014. Her får du orkesterplass til midnattsola, nordlyset, uværet eller blikkstille hav.»*

***OVERNATTING I SALTEN-TKD LOKALET***

Dersom det er ønskelig kan man overnatte på Kirkhaugen skole i våre TKD lokaler. Her må de klubbene som har utøvere som overnatter, stille opp med brannvakter fra kl 23.00 – 08.00 om morgenen.

Det er ingen servering på lokalet, men det er gangavstand til flere butikker.

NB! Mattegulvet vil være fjernet for helgen, så husk liggeunderlag.

Det er toalett i tilknytning til lokalet, men ikke fungerende dusjer. Dusjing må derfor gjøres i mesterskapshallen.

Overnatting i lokalet er gratis.

Det må fremgå av påmelding hvem som skal overnatte her.

**INNVEIING/ REGISTRERING**

**En** lagleder for hver klubb må møte i sekretariatet på Scandic Havet Hotell ved ankomst, for å registrere sine utøvere.

Dette må gjøres **før** utøverne kan gå til innveiing.

Alle må møte til innveiing og registrering, både tilreisende og utøvere fra Bodø.

Dette skjer på NNM hotellet, der eksakt rom vil bli annonsert.

**Sted**: Scandic Havet Hotell

**Dato**: Fredag 17. oktober

**Tidsrom**: Kl 20.00 – 21.30

**NB!**

Før innveiing må alle utøvere forsikre seg om at de er påmeldt i rett klasse. Feil vekt kan medføre diskvalifikasjon i sparring. Ved feil, ta kontakt med din ansvarlige i din klubb.

**LAGLEDERMØTE**

Det blir avhold et kort lagledermøtet fredag 17. oktober kl 21.00 på Scandic Havet Hotell.

Hver klubb må stille med en ansvarlig lagleder.

Informasjon for stevnet vil bli gitt her.

**NNM BANKETT**

Sted: Scandic Havet Hotell

Adresse: Tollbugaten 5, 8006 BODØ

Dato: Lørdag 18. oktober

Tidspunkt: Kl. 19.30

Pris: Kr 400,- pr person

Arrangementet er alkoholfritt, og det vil bl.a bli utdeling av bestemannspremie etc.

Benytt vedlagt påmeldingsskjema for deltagelse. NNM banketten betales samlet fra hver klubb.

**SPORTSBUFFET FREDAG**

Fredag 17. oktober kl 18.00-21.30 serveres det sportsbuffet på Scandic Havet Hotell.

Pris pr pers: 200,-

Benytt vedlagt påmeldingsskjema for påmelding. Sportsbuffeten betales samlet fra hver klubb.

**PROGRAM**

**Fredag 17.okt:**

18.00 – 21.30 Innlosjering Scandic Havet Hotell

18.00 – 21.30 Sportsbuffet Scandic Havet Hotell

20.00 – 21.30 Registrering og innveiing Scandic Havet Hotell

21:00 Lagledermøte

**Lørdag 18.okt:**

08.45 – 09.00 Velkommen

09.00 – 13.00 NNM del 1, Mørkvedhallen

12.30 – 14.00 Miniputt-Cup 8-12 år Mørkvedhallen

14.00 – 14.30 Offisiell åpning/ oppvisning Mørkvedhallen

14.30 – 17.00 NNM del 2, Mørkvedhallen

19.30 – 21.30 NNM Bankett Scandic Havet Hotell

**Vel møtt!**